
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 151
                                                          din 28 septembrie 2017
             privind desemnarea unui reprezentant al Consiliului Local Sighișoara în calitate de membru în Consiliul Director al Asociației Sportive Handbal Club Municipal Sighișoara

             Consiliul Local al Municipiului Sighişoara, întrunit în şedinţă ordinară,   
 Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 24.401/13.09.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Ţinând cont de prevederile art. 1 şi art. 2 lit. „c” din Ordonanţa Guvernului nr. 26/2000 cu privire la asociaţii şi fundaţii, cu modificările şi completările ulterioare;

Luând în considerare prevederile art. 3 alin. (1) a Legii nr. 69/2000, Legea educaţiei fizice şi a sportului, cu modificările şi completările ulterioare şi ale Regulamentului de punere în aplicare a dispoziţiilor Legii educaţiei fizice şi a sportului nr. 69/2000, aprobat prin Hotărârea Guvernului nr. 884/2001;

Având în vedere Hotărârea Consiliului Local Sighişoara nr. 27/30.01.2014 privind participarea Municipiului Sighişoara prin Consiliul Local Sighişoara, ca membru fondator în Asociaţia Sportivă Handbal Club Municipal Sighişoara;

Având în vedere Statutul Asociaţiei Sportive Handbal Club Municipal Sighişoara, aprobat prin Hotărârea Consiliului Local Sighişoara nr. 27/30.01.2014, aşa cum a fost modificat şi completat prin Hotărârea Consiliului Local Sighişoara nr. 31/27.02.2014, Hotărârea Consiliului Local Sighişoara nr. 118/26.06.2014, Hotărârea Consiliului Local Sighişoara nr. 171/29.10.2015, Hotărârea Consiliului Local Sighişoara nr. 42/31.08.2016 și Hotărârea Consiliului Local Sighişoara nr. 67/27.04.2017;

Ținând cont de Hotărârea Consiliului Local Sighișoara nr. 42/31.08.2016 privind modificarea Statutului Asociaţiei Sportive Handbal Club Municipal Sighişoara, aprobat prin Hotărârea Consiliului Local Sighişoara nr. 27/30.01.2014, aşa cum a fost modificat şi completat prin Hotărârea Consiliului Local Sighişoara nr. 31/27.02.2014, Hotărârea Consiliului Local Sighişoara nr. 118/26.06.2014 şi Hotărârea Consiliului Local Sighişoara nr. 171/29.10.2015, prin care au fost desemnați ca reprezentanți ai Consiliului Local Sighișoara în Consiliul Director al Asociației Sportive Handbal Club Municipal Sighișoara, domnii consilieri locali Lazăr Dumitru – Florin și Gavrilă Ionel;
Având în vedere Ordinul Prefectului – Județului Mureș nr. 371/28.07.2017 privind constatarea încetării de drept a mandatului de consilier local în cadrul Consiliului Local Sighișoara al domnului Gavrilă Ioan (prenumele corect fiind Ionel), comunicat cu adresa Instituției Prefectului – Județul Mureș nr. 10.958/II/VI din 01.08.2017, dosar 5, înregistrată la Municipiul Sighișoara cu nr. 21.171/04.08.2017, ordin în urma căruia, se declară vacant locul deținut de acesta în cadrul Consiliului Local Sighișoara;

Având în vedere că se impune desemnarea unui alt reprezentant al Consiliului Local Sighișoara în calitate de membru în Consiliul Director al Asociației Sportive Handbal Club Municipal Sighișoara în locul domnului Gavrilă Ionel, urmare a încetării de drept a mandatului de consilier local în cadrul Consiliului Local Sighișoara și drept consecință, modificarea art. 21 din Statutul Asociaţiei Sportive Handbal Club Municipal Sighişoara, aprobat prin Hotărârea Consiliului Local Sighişoara nr. 27/30.01.2014, aşa cum a fost modificat şi completat prin Hotărârea Consiliului Local Sighişoara nr. 31/27.02.2014, Hotărârea Consiliului Local Sighişoara nr. 118/26.06.2014, Hotărârea Consiliului Local Sighişoara nr. 171/29.10.2015, Hotărârea Consiliului Local Sighişoara nr. 42/31.08.2016 și Hotărârea Consiliului Local Sighişoara nr. 67/27.04.2017;

Văzând Raportul de specialitate cu nr. 24.403/III/13.09.2017 al Direcției Relaţii Publice și Comunicare, prin care se propune și se justifică desemnarea unui alt reprezentant al Consiliului Local Sighișoara în calitate de membru în Consiliul Director al Asociației Sportive Handbal Club Municipal Sighișoara, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2) lit. „d”, alin. (6) lit. „a” pct. 6, alin. (7) lit. „a”, alin. (9), art. 45 alin. (1) şi a art. 115 alin. (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,




              H O T Ă R Ă Ş T E:

Art. 1. Se desemnează din partea Consiliului Local Sighișoara, în calitate de membru în Consiliul Director al Asociației Sportive Handbal Club Municipal Sighișoara, domnul consilier local Ștefănescu Constantin.

Art. 2. Cu respectarea art. 13 lit. „l” din Statutul Asociației Sportive Handbal Club Municipal Sighișoara, asociația va proceda la modificarea art. 21 din Statutul Asociaţiei Sportive Handbal Club Municipal Sighişoara, aprobat prin Hotărârea Consiliului Local Sighişoara nr. 27/30.01.2014, aşa cum a fost modificat şi completat prin Hotărârea Consiliului Local Sighişoara nr. 31/27.02.2014, Hotărârea Consiliului Local Sighişoara nr. 118/26.06.2014, Hotărârea Consiliului Local Sighişoara nr. 171/29.10.2015, Hotărârea Consiliului Local Sighişoara nr. 42/31.08.2016 și Hotărârea Consiliului Local Sighişoara nr. 67/27.04.2017, în sensul prevăzut la art. 1 din prezenta hotărâre.

Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Biroul Buget, Contabilitate, Salarizare - Direcţia Economică, persoanele desemnate în Consiliul Director, Direcţia Relaţii Publice şi Comunicare din cadrul Municipiului Sighişoara şi Asociaţia Sportivă Handbal Club Municipal Sighişoara.

Art. 4. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel              
                                                                                            Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  1 ex. Direcţia Relaţii Publice şi Comunicare;
  1 ex. Biroul Buget, Contabilitate, Salarizare – Direcţia Economică;

  5 ex. persoanele desemnate în Consiliul Director;

  1 ex. Asociaţia Sportivă Handbal Club Municipal Sighişoara.

14 ex. 

B.A.

